
	1.
	Noteikumu projekts
II. Vispārīgās prasības patvertnēm
	Iebildums
Lūdzam iekļaut noteikumu projektā punktu, nosakot, ka patvertnē izveido risinājumu, kas nodrošina personu ar kustību traucējumiem iekļūšanu patvertnē.
Piedāvātā redakcija
-
	Maigurs Ludbāržs (IEM)

	2.
	Noteikumu projekts
II. Vispārīgās prasības patvertnēm
	Iebildums
II. sadaļa ir jāpapildina ar jaunu punktu, kas paredz, ka jaunbūvētās patvertnēs ir obligāti jāparedz piespiedu ventilācijas sistēmas izveide, ņemot vērā patvertnē paredzēto cilvēku skaitu un nepieciešamo gaisa apmaiņas daudzumu.
Piedāvātā redakcija
Jaunbūvētās patvertnēs paredz piespiedu ventilācijas sistēmas izveidi, ņemot vērā patvertnē paredzēto cilvēku skaitu un nepieciešamo gaisa apmaiņas daudzumu.
	Uldis Ķevers (VUGD)

	3.
	Noteikumu projekts
III. Prasības patvertnēm aizsardzībai no sprādziena triecienviļņa un šķembām
	Iebildums
Ņemot vērā, ka patvertnes aizsardzības spējas pamatā nodrošina tās konstruktīvie elementi, nav pieļaujams, ka patvertnes sienu vai griestu konstrukcijās tiek veidoti atvērumi, piemēram, ventilācijas atveres, dūmu novadīšanas ailes vai logi. Patvertnes konstrukcijai jābūt monolītai un un bez atvērumiem. Patvertne ir veidojama tikai ar ieejas/izejas durvīm un avārijas evakuācijas izejas risinājumiem, kas nodrošina aizsardzību pret sprādziena triecienviļņa, šķembu un citu apdraudējumu iedarbību. 
Piedāvātā redakcija
-
	Uldis Ķevers (VUGD)

	4.
	Noteikumu projekts
32. Šo noteikumu 31.1. apakšpunktā noteiktais minimālais ārsienas biezums nav attiecināms gadījumā, ja aizsardzību no šķembām nodrošina divas ar atstarpi izveidotās sienas. Šajā gadījumā jānodrošina summārais sienu biezums.
	Iebildums
Lūdzu precizēt 32. punktu vai skaidrot anotācijā noteiktā atkāpei pieļāvumu veidot divas sienas un uz kurai no abām sienām tiek piemērota 23. punktā minētā aizsardzības prasība.
Piedāvātā redakcija
-
	Uldis Ķevers (VUGD)

	5.
	Noteikumu projekts
37. Durvis, lūkas un ventilācijas atveres patvertnes ārējās norobežojošās konstrukcijās jānovieto tā, lai tās būtu pēc iespējas labāk aizsargātas pret šķembām.
	Iebildums
Formulējums “pēc iespējas labāk” nav konkrēts un ir interpretējams, tādējādi apgrūtina vienotu prasību piemērošanu projektēšanā un būvniecībā. Šāds formulējums ir svītrojams, nosakot skaidri definētu prasību nodrošināt aizsardzību pret šķembu iedarbību.
Turklāt 37. punktā nav pamatota ventilācijas atveru pieminēšana, jo civilās aizsardzības patvertnēs ir jāparedz mehāniskās ventilācijas sistēmas, nevis dabīgās ventilācijas atveres. Ventilācijas atveres kā pasīvs elements nav savietojamas ar patvertnes funkcionalitāti apdraudējuma apstākļos.
Vienlaikus 37. punktā nav skaidrs, kas konkrēti ir domāts ar jēdzienu “lūkas”. Jēdziens ir precizējams vai aizstājam ar tehniski viennozīmīgu terminu, ja tas nozīmē avārijas izeju vai speciālu tehnisko piekļuves risinājumu.
Tāpat punktā jānosaka skaidra prasība, ka durvīm patvertnes norobežojošajās konstrukcijās jānodrošina aizsardzība pret šķembām, atbilstoši projektētajam apdraudējuma līmenim.
Piedāvātā redakcija
37. Patvertnes ārējās norobežojošās konstrukcijās izvietotajām durvīm jānodrošina aizsardzība pret šķembu iedarbību atbilstoši paredzamajam apdraudējuma līmenim.
	Uldis Ķevers (VUGD)

	6.
	Noteikumu projekts
38. Patvertņu, kas nav paredzētas aizsardzībai no ķīmiskajām kaujas vielām, jonizējošā starojuma un radioaktīvajiem putekļiem, norobežojošajās konstrukcijās atļauts izvietot dūmu izvades ailas, ja nodrošināta to aizsardzība no sprādziena triecienviļņa un šķembām vai militārā apdraudējuma gadījumā tās ir iespējams aizsargāt, izmantojot dažādus aizsardzības risinājumus.
	Iebildums
Lai nodrošinātu patvertnes aizsardzības spējas sprādziena triecienviļņa, šķembu un militāra apdraudējuma gadījumā, nav pieļaujams, ka dūmu izvades ailas tiek aizsargātas ar pagaidu risinājumiem, piemēram, smilšu maisiem. Nepieciešams precizēt 38. punktu, nosakot, ka dūmu izvades ailu aizsardzības risinājumiem jābūt stacionāriem un integrētiem ēkas konstrukcijā, piemēram, ar sprādziendrošiem aizbīdņiem, drošības vārstiem vai citiem tehniskiem konstruktīviem risinājumiem, kas nodrošina pastāvīgu un pārbaudāmu aizsardzību jau projektēšanas un būvniecības stadijā.
Piedāvātā redakcija
38. Patvertņu, kas nav paredzētas aizsardzībai no ķīmiskajām kaujas vielām, jonizējošā starojuma un radioaktīvajiem putekļiem, norobežojošajās konstrukcijās atļauts izvietot dūmu izvades ailas, ja to aizsardzība pret sprādziena triecienviļņa, šķembu un militārā apdraudējuma iedarbību tiek nodrošināta ar stacionāriem, ar ēku konstruktīvi integrētiem risinājumiem, piemēram, sprādziendrošiem aizbīdņiem vai mehāniski noslēdzamām aizsargsistēmām. Nav pieļaujama aizsardzības nodrošināšana ar pagaidu vai manuāli pielāgojamiem risinājumiem.
	Uldis Ķevers (VUGD)

	7.
	Noteikumu projekts
48. Patvertnēs ierīko mehāniskās ventilācijas sistēmu.
	Iebildums
Ņemot vērā, ka patvertnēm nav pieļaujama ventilācijas nodoršināšana ar atvērumiem patvertnes konstrukcijās, kas nav savienojams ar patvertnes aizsardzības spējām, nepieciešams būvnormatīva 48. punktu pārvietot uz II. nodaļu, paredzot, ka mehāniskā ventilācija ir jāizbūvē gan patvertnēs kas paredzētas aizsardzībai no sprādziena triecienviļņa un šķembām, gan kas paredzētas aizsardzībai no ķīmiskajām kaujas vielām, jonizējošā starojuma un radioaktīvajiem putekļiem. 
Piedāvātā redakcija
-
	Uldis Ķevers (VUGD)

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Jaunbūvētas patvertnes ar dubultu pielietošanas veidu, primāri ir jāizveido kā patvertne, nav pieļaujams, ka patvertni sākumā izbūvē kā citas lietošanas veida telpu, piemēram, autostāvvietu ar dūmu izvades ailām vai ar citiem atvērumiem, kas pēc tām ir jāaizdara, lai nodrošinātu patvertnes aizsardzības spējas. ņemot vērā iepriekš minētu, aicinām precizēt anotāciju atbilstoši piedāvātajai redakcijai.
Piedāvātā redakcija
Gadījumā, ja būvē vai tās daļā paredzēta patvertne un tai ir cits lietošanas veids vai funkcionalitāte, tad jāievēro visas prasības, kas ir šajā būvnormatīvā, kā arī prasības, kas ir noteiktas attiecīgajam lietošanas veidam vai funkcijai, tik tālu cik tās nav pretrunā šā būvnormatīva prasībām. un papildus jāievēro šā būvnormatīva prasības.
 
	Uldis Ķevers (VUGD)

	9.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas Risinājuma apraksta sadaļā trešajā rindkopā paustais apgalvojums, ka patvertnes var izvietot arī otrajā vai trešajā stāvā, nav samērojams ar būvnormatīvā noteiktajām prasībām attiecībā uz patvertnes konstruktīvo aizsardzību. Būvnormatīvs paredz noteiktas prasības sienu un pārsegumu nestspējai, tostarp prasību patvertnes pārsegumam nodrošināt noturību pret iespējamu sagruvumu no konstrukcijām, kas atrodas virs patvertnes. Ja patvertne tiek izvietota ēkas augšējos stāvos, nav iespējams pamatoti nodrošināt, ka apakšējie stāvi zem patvertnes spēs izturēt iespējamos bojājumus sprādziena vai konstrukcijas sabrukuma gadījumā, kas būtiski apdraudētu patvertnes funkcionalitāti.
Gadījumos kad patvertne tiek būvēta stāvos virs zemes nav garantējama patvertnes aizsardzība ēkas sabrukuma gadījumā, kā rezultātā un šāda pieeja nav pieļaujama, ja netiek nodrošināta vienlīdzīga konstrukciju noturība visā ēkas vertikālajā struktūrā līdz pat pamatiem.
Ņemot vērā minēto lūdzam precizēt anotāciju un būvnormatīva projektu.
Piedāvātā redakcija
-
	Uldis Ķevers (VUGD)



